મલ્લિકા પુખરાજ, મહેંદી હસન, નૂરજહાં, બેગમ અખ્તર અને તલત મહેમૂદના ગઝલ ગાયકીમાં સિક્કા પડતા એ 1970ના દશકમાં જ દૂર ક્ષિતિજેથી હવા પર ચઢીને હૈયાં ઝણઝણાવતો એક સૂર સર્વત્ર વ્યાપી ગયો. 1976માં એચએમવીએ પહેલું આલ્બમ ‘અનફર્ગેટેબલ’માં તક આપી અને એ હીટ થઈ ગયું. ત્યારે લોંગપ્લે (એલપી) ડિસ્ક ઉપર સ્થાન મેળવવું કપરું હતું. એ પછી એમણે પાછું વળીને જોયું નથી. એમનાં 80 જેટલાં આલ્બમ પ્રસિદ્ધ થયાં છે, અને તેમાં એક ‘હસ્તાક્ષર’ નામનું ગુજરાતી ગીતોનું આલ્બમ પણ છે.